
Rugăciunea părintelui Mitrofan pentru cei adormiţi 


O lumânare aprinsă în amintirea celor 
pe care azi, i-am fi dorit lângă noi. 
Dorul nu s-a stins. 
Dumnezeu să - i odihnească în pace! 


lubește Viaţa 
și Frumosul 


Materiale despre Rugăciuni pentru adormiţi: 


https://independent.academia.edu/emystea/Rug % C4% 83ciuni-pentru-adormi % C5 9% A3i 


https://archive.org/details/Gsteaemy?query=Rug % C4% 83ciuni+pentru+adormi % C5% A3 

Rugăciuni pentru adormiţi: 
https://www.academia.edu/44320387/Rug % C4% 83ciuni_pentru_adormi % C5% A3i 
https://archive.org/details/rugaciuni-pentru-adormiti 

Credem, Doamne, că Tu eşti Hristos, Fiul Dumnezeului celui viu, care ai venit în 
lume nu pentru cei drepţi, ci pentru a-i mântui pe păcătoşi şi prin urmare şi pe re- 
pausaţii (adormiţii) noştri, cei mai mari dintre aceştia. 

Credem, Dumnezeul nostru, că Tu ai luat asupră-Ți păcatele tuturor celor ce cred 
în Tine, şi prin urmare şi pe cele ale repausaților (adormiţilor) noştri. 


Credem, Doamne, că Cuvântul Tău este adevărat şi făgăduinţa Ta este neschimba- 
tă. Tu ai zis: „Cereţi şi vi se va da; şi noi rugăm milostivirea Ta pentru repausaţii 
(adormiții) noştri. Tu ai putere de a ierta, şi rugăciunea noastră este după dorinţa 
Ta de a mântui pe toţi oamenii, căci Tu nu voieşti moartea păcătosului. 


Tu ai poruncit fiecăruia să-şi dea sufletul pentru a mântui pe aproapele său. Moise 
şi Pavel au dorit a fi şterşi dintre cei aleşi, pentru mântuirea fraţilor lor. Şi noi Te 
rugăm, Dumnezeul nostru, lasă să ne pierdem doar noi, numai ca repausaţii (ador- 
miţii) noştri, pentru care Ţi-ai vărsat scump sângele Tău, să fie mântuiţi. Ei îţi sunt 
dragi, iar noi pentru mântuirea lor îţi oferim jertfa sufletelor noastre. 


Suntem gata să facem tot ce putem după poruncile Tale, cu ajutorul harului Tău, 
fără de care nu putem nimic, pentru mântuirea repausaţilor (adormiților). Căci Tu 
ai zis, Doamne, că noi sărmanii păcătoşi, nu facem decât a dori binele, în vreme ce 
Tu însuţi îl împlineşti prin harul Tău. Credem, Dumnezeul nostru, că nădejdea în 
Tine nu este înşelătoare şi în Tine este mântuirea repausaţilor (adormiţilor) noştri. 


Femeia cananeancă credea cu tărie că Tu poți, de vei vrea, să vindeci pe fiica sa de 
diavolii ce o stăpâneau; şi noi asemenea, credem Doamne, că de vei voi, poţi face 
milă repausaţilor (adormiților) noştri, poţi să-i mântuieşti şi să-i scapi de chinurile 
veşnice, împlinind prin harul Tău ceea ce lipseşte sufletelor acelora pentru mân- 
tuirea lor şi vindecându-le rănile. „Rugăciunea credinţei va mântui pe cel bolnav” 
(lac. 5:15). 


Credem, Dumnezeul nostru, că Tu ai murit pentru toți cei ce cred în Tine, credem 
că moartea Ta cuprinde pe cea a robilor Tăi, repausaţilor (adormiţilor) noştri, şi că 
Tu le-ai dat Viaţă veşnică, sfărâmând prin moartea Ta, moartea lor cea veşnică şi 
dându-le întru Tine învierea, viaţa şi odihna. 


Acestea sunt cuvintele Tale: „Atât a iubit Dumnezeu lumea", încât credem că şi re- 
pausaţii (adormiţii) noştri sunt iubiţi de Tine. Iubind lumea Dumnezeu Te-a trimis 
pe Tine, Fiul Său, Unul-Născut, nu pentru a judeca lumea, ci pentru a o mântui. 
Duhul şi inima noastră se reazemă cu totul pe Tine, dulcele nostru Iisus, Fiul lui 
Dumnezeu, căci Tu ai luat asupră-Ţi păcatele lor. 'Tu ai venit pe pământ pentru 
mântuirea lor, Te-ai suit pe Cruce pentru dânşii, ai suferit pentru dânşii, ai murit 
pentru dânşii, ai înviat, Te-ai suit la ceruri şi ai şezut în toată slava Ta de-a dreapta 

Tatălui, pe lângă care mijloceşti prin rănile Crucii Tale pentru repausaţii (adormi- 
ţii) noştri, vinovaţi suferințelor Tale şi prin urmare mântuiţi prin Tine. Amin. 


(extras din cartea:Viaţa repausaţilor noştri - Pr.Mitrofan - rugăciunea de mai 
SUS este o rugăciune particulară a părintelui Mitrofan care dovedeşte ne-ase- 
mănata lui râvnă pentru mântuirea celor adormiţi ) 

